Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Yhdysvallat ja sen arabiliittolaiset pyrkivät julkistamaan -
kahden valtion mallin sisältävän rauhansuunnitelman.
Se voidaan Washington Post lehden mukaan julkistaa jo lähiviikkoina, -
mutta se riippuu mahdollisen tulitauon alkamisesta Israelin ja Hamasin välillä.
Suunnitelma perustuu selkeään aikajanaan. Osapuolet toivoivat, -
että se julkaistaan ennen muslimien pyhän paastokuukauden, -
Ramadanin alkamista 10. maaliskuuta.
Israelin hallitus reagoi voimakkaasti raporttiin, -
todeten, että jos sellainen annetaan, Israelin sotakabinetti antaa -
välittömästi julistuksen Palestiinan valtiota vastaan.
Myös pääministeri Benjamin Netanjahu on ilmaissut -
suorasanaisen vastustuksensa Palestiinan valtiolle -
erityisesti koko Gazassa ja Länsirannalla. Hän vaati, -
että Israelin siirtokuntia Länsirannalla ei saa kitkeä juuriltaan, -
Jerusalemin on pysyttävä yhtenäisenä Israelin suvereniteetin alaisena ja että
Israelin armeijan on säilytettävä Gazan ja Länsirannan turvallisuusvalvonta.
Netanjahu keskusteli puhelimitse presidentti Joe Bidenin kanssa -
todeten: "Israel vaatii, ettei meitä painosteta hyväksymään -
Palestiinan valtio. Minun kantani voidaan tiivistää kahteen lauseeseen.
Israel hylkää kategorisesti kansainväliset saneluyritykset -
pysyvästä ratkaisusta palestiinalaisten kanssa.
Tällaiseen järjestelyyn päästään vain osapuolten välisillä -
suorilla neuvotteluilla ilman ennakkoehtoja."
Pääministeri: "Tämän lisäksi Israel vastustaa edelleen -
Palestiinan valtion yksipuolista tunnustamista.
Tällainen tunnustaminen lokakuun 7. päivän joukkomurhan jälkeen -
antaisi valtavan palkinnon tulevalle terrorismille ja -
estäisi kaikki mahdolliset rauhanratkaisut."
ABC-median haastattelussa viime sunnuntaina Netanjahu sanoi myös: -
"Kysyn kaikilta, jotka puhuvat kahden valtion ratkaisusta, -
mitä tarkoitat sillä? Pitäisikö palestiinalaisilla olla armeija?
Voivatko he allekirjoittaa sotilaallisen sopimuksen Iranin kanssa?
Voivatko he tuoda raketteja Pohjois-Koreasta ja -
muita tappavia aseita mistä haluavat? Pitäisikö heidän jatkaa -
lastensa kouluttamista terrorismiin ja tuhoamiseen?
Ei tietenkään. Tulevan rauhansopimuksen, -
jonka kaikki sanovat olevan kaukana, sisältö on, -
että palestiinalaisilla pitäisi olla valtuudet hallita itseään,
mutta heillä ei voi olla valtaa uhkailla Israelia.
Presidentti Bidenin lausunnot ovat hämmentäviä, -
sillä Yhdysvaltojen Israelin suurlähettiläs Jack Lew -
torjui yksiselitteisesti raportit Palestiinan valtion -
yksipuolisesta tunnustamisesta Yhdysvaltojen taholta.
Hänen mukaansa presidentti ei ole sanonut, -
ettei USA aio tunnustaa Palestiinan valtiota yksipuolisesti.
"Emme ole koskaan sanoneet, että se on meidän politiikkamme."
Näin suurlähettiläs Lew sanoi suurlähettiläiden kokoukselle, -
kun häneltä kysyttiin asiaa viime sunnuntaina.
"Meidän politiikkamme on, että pitäisi olla horisontin ylittävä prosessi -
kohti Palestiinan valtiota, johon myös Israel osallistuisi."
Suurlähettiläs Lew korosti Saudi-Arabian rauhansopimuksen -
todellista mahdollisuutta, joka sisältäisi kahden valtion vaihtoehdon.
Hän totesi myös, että tällainen tuleva valtio de-militarisoidaan.
Israelin armeija julkaisi tiedotteen -
kansainvälistä kohua herättäneestä operaatiosta, -
joka kohdistui Gazan alueen Khan Younisin Nasserin sairaalaan.
Israelin joukot menivät viime torstaina Nasserin sairaalaan sanoen, -
että oli uskottavaa tiedustelutietoa -
siitä, että Hamas piti panttivankeja sairaalassa -
ja että rakennuksessa saattaa olla jopa panttivankien ruumiita.
Kyseisessä operaatiossa pidätettiin useita lääkäreiksi esittäytyneitä -
Hamasin terroristeja ja löydettiin suuria määriä aseita, -
joista osa oli piilotettu ajoneuvoihin, joita Hamasin terroristit käyttivät -
lokakuun joukkomurhan suorittamiseen.
IDF korosti, että sairaalan potilaita ja lääkintähenkilöstöä -
ei ole pyydetty evakuoitumaan ja että sairaalalle on toimitettu -
happisäiliöitä ja polttoainetta sähköä varten.
Sairaalasta on pidätetty satoja terroristeja -
ja terroristeiksi epäiltyjä, mukaan lukien heitä, jotka osallistuivat -
lokakuun 7. seitsemännen päivän joukkomurhaan.
Lisäksi sairaalan alueelta löydettiin Kibbutz Nir Ozista varastettu ajoneuvo.
Sairaalasta löydettiin myös lääkepakkauksia, -
joissa oli israelilaisten panttivankien nimet.
Paketit oli suljettu, eikä niitä ollut siirretty panttivangeille -
Qatarin emiirin Israelille antamien sitoumusten vastaisesti.
Israelin sotakabinetissa mukana oleva oppositiopoliitikko Benny Gantz -
tyrmää täysin neuvottelut Palestiinan kanssa mahdollisesta valtiosta.
"Nyt on sota, rauha myöhemmin." Gantz sanoi -
korostaessaan Gazaa hallinnoivan terroriryhmän poistamisen tärkeyttä -
lähes kahden vuosikymmenen jälkeen,
jolloin Israel yritti kaikin keinoin hillitä sitä.
"Gazan muuttuminen voi viedä vuoden, vuosikymmenen -
tai jopa sukupolven." ministeri Gantz sanoi -
puheenjohtajien kokouksessa Jerusalemissa -
torjuessaan vaatimukset yksipuolisesta Palestiinan valtiollisuudesta.
"Tähän saakka olemme yrittäneet kaikkea muuta -
paitsi Hamasin eliminoimista." Sanoi Gantz, joka on -
entinen IDF:n esikuntapäällikkö ja entinen puolustusministeri.
"Israelilla on erittäin pitkä matka muuttaakseen todellisuutta Gazassa."
selitti Gantz, joka on myös sotakabinetin jäsen.
Hän kuvaili hidasta ja vaivalloista prosessia -
erillisalueen hallinnon muuttamiseksi ja sen varmistamiseksi, -
että Hamas eliminoidaan eikä saa takaisin hallintaansa Gazassa.
Isoksi ongelmaksi tulee muodostumaan se, -
että suuri osa Gazan asukkaista on täysin syyttömiä Hamasin toimintaan,
mutta syyllistävät Israelin toiminnan Gazan osittaisesta raunioittamisesta.
Useimmat arabimaat ovat vältelleet tuomitsemasta Hamasia -
sen tekemästä hyökkäyksestä ja joukkomurhista Israelissa.
Poikkeuksen siitä teki Egypti, jonka ulkoministeri Sameh Shoukry -
kritisoi hyvin jyrkästi Hamasia ja sen toimintaa -
puhuessaan Münchenin turvallisuuskokouksessa viikko sitten.
Egyptin ulkoministeri tuomitsi Hamasin ja julisti sen kuuluvaksi -
sellaisen palestiinalaisen konsensuksen ulkopuolelle, -
joka tunnustaa Israelin ja haluaa päästä neuvotteluihin sen kanssa, -
sillä Hamas ei ole valmis luopumaan väkivallasta ja sen tukemisesta.
Hän vaati myös kansainvälistä selvitystä siitä, -
kuinka Hamas on saanut vallan Gazan kaistalla, -
miksi ja mistä se on saanut taloudellista tukea.
Hän viittasi myös Israelin armeijan mahdolliseen operaatioon Rafahissa -
ja raporttiin, jonka mukaan Egypti rakentaa rajalleen puskurivyöhykettä, -
jonne se voisi ottaa vastaan palestiinalaisia pakolaisia.
Egyptin ulkoministeri sanoi: "Meillä ei ole aikomusta -
tarjota pysyviä turvallisia alueita palestiinalaisille, -
mutta jos on tarpeen, käsittelemme asiaa tarvittavalla inhimillisyydellä.
Myös Pohjois-Siinain kuvernööri Mohamed Abdel Shosha korosti, -
että Egyptin armeija on perustamassa 8 kilometriä syvää puskurivyöhykettä -
estääkseen Gazan asukasten tulvaa Siinaille -
ja kyetäkseen antamaan humanitaarista apua Gazan asukkaille.
Shosha kuitenkin kiisti raportit pakolaisleirin rakentamisesta -
Siinain alueelle. Suljetulle alueelle saapuvat palestiinalaiset -
eivät saa poistua, ellei heidän määränpäänsä ole jokin muu maa, -
Egyptin viranomaiset kertoivat Kairos- sa keskusteltuja varasuunnitelmia.
Hamas torjuu Israelin ehdotuksen vapauttaa 1500 vankia -
vastineeksi kaikkien hallussaan olevien panttivankien vapauttamisesta.
Näin ilmoitti alueella vieraillut ulkoministeri Antony Blinken.
Israel on antanut Hamasille ultimaatumin, -
jonka mukaan vihollisuuksien keskeyttämisestä ja panttivangeista -
täytyy päästä sopimukseen ennen muslimien pyhän -
ramadanin alkamista 10. maaliskuuta.
Vaihtoehtona on täysimittaisen hyökkäyksen aloittaminen Rafahiin.
Blinken sanoi, että Hamasin aikaisempi vastaus voisi antaa -
pienen mahdollisuuden sopimuksesta ja lupasi työskennellä kohti sopimusta.
Kansainvälinen tuomioistuin on ottanut jälleen käsiteltäväksi -
Israelin palestiinalaisalueiden ns. miehityksen.
Tämä on toinen kerta, kun YK:n yleiskokous on pyytänyt ICJ:ltä, -
joka tunnetaan myös nimellä World Court, eli Maailmanoikeus, -
neuvoa-antavan lausunnon miehitetystä Palestiinan alueesta.
Heinäkuussa 2004 tuomioistuin totesi, -
että Israelin erotusmuuri Länsirannalla rikkoi kansainvälistä oikeutta ja -
se pitäisi purkaa, mutta se on edelleen pystyssä tähän päivään asti.
Tämä neuvoa-antava lausuntomenettely -
on erillinen aikaisemmasta kansanmurhatapauksesta, -
jonka Etelä-Afrikka nosti maailmanoikeuteen Israelia vastaan,
väittämällä sen tehneen sotarikoksia Gazassa, -
joka olisi vastoin vuonna 1948 tehtyä kansanmurhasopimusta.
Tammikuun lopussa, kolme viikkoa sitten käsitellyssä tapauksessa -
ICJ määräsi Israelin tekemään kaikkensa -
kansanmurhien estämiseksi Gazassa.
ICJ:n mukaan myöskään tämä uusi neuvoa-antava lausunto -
ei olisi oikeudellisesti sitova, -
mutta sillä olisi suuri oikeudellinen painoarvo ja moraalinen arvovalta.
Tämä YK:n alainen korkein oikeus -
aloitti viime maanantaina viikon mittaiset kuulemiset Israelin -
palestiinalaisalueiden miehityksen oikeudellisista seurauksista.
Viikon aikana yli 50:n valtion on määrä puhua tuomareille.
Palestiinan itsehallinnon ulkoministeri Riyad al-Maliki -
puhuu ensimmäisenä oikeuskäsittelyssä.
Vaikka Israel on jättänyt tällaiset mielipiteet huomiotta aiemmin, -
tällainen neuvo antava tuomitseva päätös voi lisätä poliittista painetta -
sen Gazassa meneillään olevan sodan vuoksi.
Näihin kuulemisiin osallistuvien maiden joukossa ovat -
Israelin vahvin tukija Yhdysvallat, sen lisäksi Kiina, Venäjä, -
Etelä-Afrikka ja Egypti. Israel ei osallistu näihin kuulemisiin, -
vaikka se on lähettänyt oikeudelle kirjalliset huomautukset.
Istunnot jatkuvat lähes helmikuun loppuun saakka.
Sen jälkeen tuomareiden odotetaan aloittavan useita kuukausia kestävä
pohdintansa ennen neuvoa-antavan lausunnon antamista.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.